androsphinx
Store norske leksikon,Kunst og estetikk,Bildende kunst,Kunstvitenskap,Termer og begreper i bildende kunst
Androsphinx er et overnaturlig fabelvesen som har kropp som en løve og hode som et menneske. I Det gamle Egypt ble androsphinx fremstilt tredimensjonalt som skulptur.
Historikk og typer Androsphinx er en type sfinks som ble utviklet i Egypt fra og med 2600-2500 fvt. Den egyptiske androsphinx med løvekropp kan ha manns- eller kvinnehode. Andre typer er criosphinx (løvekropp, hode som en vær) og hieracosphinx (løvekropp, hode som en hauk). I Egypt var androsphinx et symbol på faraoens makt og ble vanligvis plassert liggende foran eller i et tempel. Les mer i Store norske leksikon dyresymbolikk fabeldyr Giza – arkeologisk område griff kunst i Det gamle Egypt sfinks kunsthistorie Litteratur Ezra, Ruth; Harris, Beth & Zucker, Steven (2019). Guide to Ancient Egyptian Art. New York: Smarthistory Fortenberry, Diane ed. (2018). Flying too close to the Sun. Myths in Art from Classicism to Contemporary. London: Phaidon